ચેન્નઇઃ તામિલનાડુના રાજ્યપાલ સી. વિદ્યાસાગર રાવે મુખ્યપ્રધાનપદ માટેના દાવેદાર વી.કે.શશિકલા અને ઓ.પનીરસેલવમ સાથે ગુરુવારે મુલાકાત કર્યા બાદ કેન્દ્ર સરકાર અને રાષ્ટ્રપતિને પોતાનો રિપોર્ટ મોકલી આપ્યો છે. આમ હવે તામિલનાડુમાં ચાલી રહેલ રાજકીય જંગનો ફેંસલો દિલ્હીથી થશે. આ અગાઉ શશિકલાએ પક્ષના પાંચ વરિષ્ઠ નેતાઓ સાથે રાજ્યપાલને મળીને સરકાર બનાવવાનો દાવો કર્યો હતો. તેમણે ધારાસભ્યોના સમર્થન આપતા પત્રો પણ રજૂ કર્યા હતા અને પોતાને ૧૩૦ ધારાસભ્યોનું સમર્થન હોવાનો દાવો કર્યો હતો.